# AS Pro Kapital Grupp

# KORRALISE ÜLDKOOSOLEKU PROTOKOLL JA OTSUSED

Koostatud 17.06.2025 Tallinnas

**AS Pro Kapital Grupp**, registrikood 10278802, asukohaga Sõjakooli 11, Tallinn 11316 (edaspidi **Ühing**), aktsionäride korraline üldkoosolek (edaspidi **Koosolek**) toimus Ühingu asukohas Sõjakooli 11, Tallinn, Eesti Vabariik 17.06.2025 kl 10:32- 10.38.

Koosolekust võtsid lisaks aktsionäridele osa ka Ühingu nõukogu esimees Patrick Jacques Bernard Werner, nõukogu liige Oscar Mario Crameri, Ühingu juhatuse liikmed Edoardo Axel Preatoni ja Neringa Rasimaviciene ning Ühingu finantsjuht Ann-Kristin Kuusik. Nõukogu liige Giovanni Bozzetti ei saanud osaleda varasemate töökohustuste tõttu.

Koosoleku kokkukutsumise teade ilmus 20.05.2025.a ajalehes “Postimees” leheküljel number viis (5) ja 19.05.2025.a NASDAQ OMX Tallinna Börsi kodulehel.

Käesoleva protokolli lisaks oleva Koosolekul osalejate nimekirja kohaselt oli Koosolekul kohal ja esindatud 4 aktsionäri, kellele kuuluvate aktsiatega on esindatud kokku 36 441 493 häält, mis moodustab kokku 64,28% aktsiatega määratud häältest.

Aktsionäridel oli võimalus hääletada üldkoosoleku päevakorras olevaid punkte enne üldkoosolekut (blanketiga). Enne üldkoosolekut hääletanud aktsionärid loeti üldkoosolekul osalevateks ja aktsionärile kuuluvate aktsiatega esindatud hääled arvestati üldkoosoleku kvoorumi hulka. Enne koosolekut hääletas 4 aktsionäri, kellele kuulub 36 441 493 häält ehk 64,28% aktsiatega määratud häältest, füüsiliselt kohapeal ei olnud ühtegi aktsionäri.

Koosoleku otsustusvõime on Koosoleku juhataja poolt kontrollitud osalejate nimekirja alusel. Koosoleku juhataja kontrollis osalejate nimekirja vastavust aktsiaraamatule ning osalejate nimekiri vastab aktsiaraamatule. Samuti kontrollis Koosoleku juhataja aktsionäride esindajate volitusi.

Ettepanekuid päevakorra muutmiseks või eelnõusid päevakorrapunktide osas ei esitatud, seega on päevakord kinnitatud.

**Koosoleku päevakorras oli:**

1. **Üldkoosoleku juhataja ja protokollija valimine**
2. **Ühingu auditeeritud 2024.a. majandusaasta aruande kinnitamine**
3. **Kahjumi katmise otsustamine**
4. **Audiitori valimine**

**Päevakorrapunkt 1.** **Koosoleku juhataja ja protokollija valimine.**

Edoardo Axel Preatoni tegi ettepaneku valida Koosoleku juhatajaks Ilona Nurmela ja protokollijaks Helena Purga.

Hääletati ettepanekut valida Koosoleku juhatajaks Ilona Nurmela ja protokollijaks Helena Purga.

Hääletamise tulemused:

poolt: 36 441 493 häält ehk 100 % koosolekul esindatud häältest

vastu: 0 häält ehk 0 % koosolekul esindatud häältest

erapooletu: 0 häält ehk 0 % koosolekul esindatud häältest

ei hääletanud: 0 häält ehk 0 % koosolekul esindatud häältest

Tulenevalt sellest, et ettepaneku poolt on antud 100 % koosolekul esindatud häältest, on nimetatud otsus vastu võetud.

**Päevakorrapunkt 2.** **Ühingu auditeeritud 2024.a. majandusaasta aruande kinnitamine**

Hääletati ettepanekut kinnitada Ühingu 2024. aasta majandusaasta aruanne.

Hääletamise tulemused:

poolt: 36 441 493 häält ehk 100 % koosolekul esindatud häältest

vastu: 0 häält ehk 0 % koosolekul esindatud häältest

erapooletu: 0 häält ehk 0 % koosolekul esindatud häältest

ei hääletanud: 0 häält ehk 0% koosolekul esindatud häältest

Tulenevalt sellest, et otsuse poolt on antud 100 % koosolekul esindatud häältest, on nimetatud otsus vastu võetud.

**Päevakorrapunkt 3**. **Kahjumi katmise otsustamine**

Koosoleku juhataja Ilona Nurmela selgitas Koosoleku kokkukutsumise teates märgitut.

Ühingu kahjum 31. detsembril 2024 lõppenud majandusaastal oli 3 875 000 eurot. Vastavalt äriseadustikule on kahjumi katmise otsustamine aktsionäride pädevuses.

Hääletati ettepanekut katta 31. detsembril 2024 lõppenud majandusaasta kahjum summas 3 875 000 eurot eelmiste perioodide jaotamata kasumi arvelt.

Hääletamise tulemused:

poolt: 36 441 493 häält ehk 100 % koosolekul esindatud häältest

vastu: 0 häält ehk 0 % koosolekul esindatud häältest

erapooletu: 0 häält ehk 0 % koosolekul esindatud häältest

ei hääletanud: 0 häält ehk 0 % koosolekul esindatud häältest

Tulenevalt sellest, et otsuse poolt on antud 100 % koosolekul esindatud häältest, on nimetatud otsus vastu võetud.

**Päevakorrapunkt 4.** **Audiitori valimine**

Koosoleku juhataja Ilona Nurmela selgitas Koosoleku kokkukutsumise teates märgitut.

Ernst & Young Baltic AS osutas Ühingule ka 2024. majandusaastal teenust seoses Ühingu aastaaruande auditeerimisega. Audiitor on vastavalt hea ühingujuhtimise tava nõuetele kinnitanud, et tal puudub tööalane, majanduslik või muu seos, mis võib mõjutada audiitori sõltumatust auditi teenuse osutamisel. Juhatus on võtnud 2025. aastal erinevatelt audiitorbüroodelt hinnapakkumised 2025-2027 majandusaasta auditi läbiviimiseks. Auditikomitee ja nõukogu soovitus on jätkata koostööd Ernst & Young Baltic AS-iga, kuna nende hinnapakkumine ja teenuse kvaliteet on parima suhtega.

Hääletati ettepanekut valida *Ernst & Young Baltic AS* Ühingu audiitoriks 2025-2027 majandusaasta audiitorkontrolli läbiviimiseks ning jätta audiitori tasu suuruse otsustamine Ühingu juhatusele.

Kiita heaks audiitori tasustamise tingimused vastavalt audiitoriga sõlmitavale lepingule.

Hääletamise tulemused:

poolt: 36 441 493 häält ehk 100 % koosolekul esindatud häältest

vastu: 0 häält ehk 0 % koosolekul esindatud häältest

erapooletu: 0 häält ehk 0 % koosolekul esindatud häältest

ei hääletanud: 0 häält ehk 0 % koosolekul esindatud häältest

Tulenevalt sellest, et ettepaneku poolt on antud 100 % koosolekul esindatud häältest, on nimetatud otsus vastu võetud.

Koosoleku juhataja nentis, et kirjalikke küsimusi ei ole ei enne koosolekut ega koosoleku jooksul laekunud ja avas küsimuste vooru. Suulisi küsimusi ei esitatud.

Koosoleku juhataja lõpetas koosoleku kell 10:38.

Koosolek viidi läbi eesti ja inglise keeles. Hääletamine toimus eelhääletusega (blanketil).

Käesolevale protokollile on lisatud:

1. koosolekul osalejate nimekiri;
2. eelhääletuse blanketid;
3. aktsionäride esindajate volikirjad.

Koosoleku juhataja: /allkirjastatud/

Koosoleku protokollija: /allkirjastatud/